Fundargerð ritaði : Jón Hrói Finnsson , sveitarstjóri . 1. 1306024 - Ósk um kvöð á breytta legu ljósleiðara Í tölvupósti frá 21. júní 2013 óskar Gunnar Magnús Jónsson , fyrir hönd Mílu ehf. , eftir breytingu á kvöð um legu ljósleiðara sem mælt er fyrir um í deiliskipulagi Vaðlabrekku , skv. meðfylgjandi uppdrætti . Anna Fr. Blöndal vék af fundi undir umræðum um þennan lið . Stefán Einarsson tók sæti hennar . Skipulagsnefnd samþykkir að setja umbeðna breytingu á deiliskipulagi í grenndarkynningu skv. 2. mgr. 43. gr . Skipulagslaga nr. 123 / 2010 . Tillagan skal kynnt eigendum lóða nr. 13 og 15 í Vaðlabrekku sem og eiganda vegsvæðis . Skipulagsnefnd samþykkir að nýta heimild til styttingar grenndarkynningar skv. 3. mgr. 44 gr. áðurnefndra laga , fáist samþykki ofangreindra hagsmunaaðila fyrir breytingunni . 2. 1306027 - Breyting á Aðalskipulagi Svalbarðsstrandarhrepps 2008 - 2020 vegna Eyrarinnar á Svalbarðseyri Í bréfi frá 20. júní 2013 veitir Guðrún Halla Gunnarsdóttir , fyrir hönd Skipulagsstofnunar umsögn um tillögu að breytingu á aðalskipulagi Eyrarinnar sem samþykkt var til auglýsingar á 47. fundi sveitarstjórnar . Breytingin er lögð til til samræmingar við tillögu að deiliskipulagi Eyrarinnar sem jafnframt var samþykkt til auglýsingar á 47. fundi sveitarstjórnar . Í umsögninni eru lagðar til minniháttar breytingar á orðalagi og kaflaheitum til að skýra merkingu þeirra . Skipulagsnefnd fellst á tillögur skipulagsstofnunar að breytingum á texta greinargerðar og kaflaheitum . Skipulagsnefnd samþykkir að samræma heiti svæðisins Íb 1 / V5 í töflum í köflum 4.4.1 Íbúðarbyggð á Svalbarðseyri og 4.6 Verslunar og þjónustusvæði . Rök skipulagsnefndar fyrir breytingunni eru aukin þörf fyrir iðnaðar - og athafnasvæði á Eyrinni . Ekki er talin vera eftirspurn eftir íbúðarlóðum á þessum stað og stefnt er að uppbyggingu íbúðarbyggðar annarsstaðar . Sveitarstjóra er falið að auglýsa skipulagstillöguna með áorðnum breytingum . 3. 1209003 - Breyting á Aðalskipulagi Svalbarðsstrandarhrepps 2008 - 2020 vegna Kotabyggðar Athugasemdafrestur vegna auglýstrar tillögu að breytingu á kafla 4.4.2 Íbúðarbyggð í sveit í Aðalskipulagi Svalbarðsstrandarhrepps var til 19. júní 2013 . Ein athugasemd barst frá Óskari Sigurðssyni hjá JP lögmönnum , fyrir hönd BB Bygginga . Farið yfir athugasemdir . Afgreiðslu frestað til næsta fundar . 4. 1107010 - Deiliskipulag Kotabyggðar Athugasemdafrestur vegna auglýstrar tillögu að endurskoðuðu deiliskipulagi Kotabyggðar var til 19. júní 2013 . Athugasemdir bárust frá Óskari Sigurðssyni hjá JP lögmönnum f.h . BB Bygginga ehf , Félagi lóðarhafa í Kotabyggð , Kjartani Kolbeinssyni , Köllu Malmquist og Guðrúnu H. Þorkelsdóttur . Farið yfir athugasemdir . Afgreiðslu frestað til næsta fundar . 5. 1304001 - Deiliskipulag vinnubúða vegna Vaðlaheiðarganga Athugasemdafrestur vegna auglýstra tillagna að deiliskipulagi vinnubúða vegna Vaðlaheiðarganga og deiliskipulagi vegakerfis og athafnasvæða við Vaðlaheiðargöng var til 19. júní 2013 . Engin athugasemd barst við tillögu að deiliskipulagi vegakerfis og athafnasvæða við Vaðlaheiðargöng . Ein athugasemd barst frá Ósafli hf. við tillögu að deiliskipulagi vinnubúða , vegna staðsetningar á rotþróarsvæði . Afgreiðslu frestað til næsta fundar . 6. 1306026 - Frístundahús á lóð 44 í Kotabyggð . Byggingarnefnd Eyjafjarðar hefur fjallað um umsókn BB bygginga um byggingarleyfi fyrir frístundahús á lóð nr. 44 í Kotabyggð . Niðurstaða nefndarinnar er að bíða niðurstöðu Úrskurðarnefndar umhverfis - og auðlindamála varðandi fyrirliggjandi kæru í málinu . Staða málsins kynnt . 7. 1306025 - Umsókn um viðbyggingu við hús nr. 10 ( gömlu réttina ) Í bréfi frá 24. júní 2013 óskar Þröstur Sigurðsson hjá Opus teikni - og verkfræðistofu , fyrir hönd Kjarnafæðis ehf. eftir heimild skipulagsnefndar fyrir því að hefja framkvæmdir við viðbyggingu við hús nr. 10 á lóð Kjarnafæðis ( gömlu réttina ) . Þar sem beðið hefur verið umsagnar Skipulagsstofnunar um breytingu á aðalskipulagi sem auglýsa á samhliða deiliskipulagi Eyrarinnar , hefur tillaga að deiliskipulagi svæðisins ekki verið auglýst . Skipulagnsefnd sér sér ekki fært að taka afstöðu til óska umsækjanda fyrr en deiliskipulag hefur verið afgreitt og það tekið gildi . 8. 1306028 - Umsókn um stækkun á matsal ofl . Í bréfi frá 10. júní óskar Þröstur Sigurðsson hjá Opus teikni - og verkfræðistofu , fyrir hönd Kjarnafæðis ehf. , eftir heimild skipulagsnefndar til að hefja framkvæmdir við viðbyggingu við núverandi starfsmannaaðstöðu við vesturhlið vinnsluhúsnæðis fyrirtækisins . Skipulagsnefnd fellst á að veita heimild fyrir húsbyggingunni með vísan til 44. greinar Skipulagslaga nr. 123 / 2010 um grenndarkynningu framkvæmdar . Þar sem sýnt þykir að bygging umrædds mannvirkis skerði ekki hagsmuni annarra varðandi landnotkun , útsýni , skuggavarp eða innsýn samþykkir skipulagsnefnd að nýta heimild í 3. mgr. 44. greinar til að falla frá grenndarkynningu . Fleira ekki gert . Fundi slitið kl. 15:30 .